Maggie Q

Maggie Q (; * 22. máj 1979, Honolulu, Havaj, USA) je americká herečka, modelka a aktivistka známa z televíznych seriálov Nikita (2010 - 2013) a Designated Survivor (2016 - 2019).

Detstvo a mladosť 
Q sa narodila a vyrastala v Honolulu na Havaji. Jej otec je írskeho a poľského pôvodu a jej matka je vietnamského pôvodu. Jej rodičia sa stretli, keď bol jej otec počas  vojny vo Vietname, služobne umiestnený vo Vietname. Má štyroch súrodencov, bola vychovaná ako katolíčka a chodí do kostola.

Navštevovala strednú školu Mililani, kde bola v bežeckých, atletických a plaveckých tímoch. Získala titul „Najlepšie telo“ v seniorskom ročníku a promovala v roku 1997. Získala atletické štipendium na súkromnej univerzite a zamýšľala sa nad študovaním veterinárnej vedy; jej rodina ju však nemohla finančne podporovať.

Kariéra 
Krátko po tom, čo opustila Havaj, sa začala venovať modelingu v Tokiu, v Japonsku. Neskôr si zvolila meno Maggie Q, kvôli zlej výslovnosti miestnych obyvateľov, jej priezviska Quigley a skúsila šťastie v HongKongu. V HongKongu pracovala ako chránenkyňa Jackieho Chana, ktorý v nej videl potenciálnu akčnú hviezdu. Jeho intenzívny tréning ju naučil dôležitosti profesionality a vždy robiť vlastné kaskadérske kúsky. 

V roku 1998 začala svoju hereckú kariéru v televíznej dráme House of the Dragon, ktorá bola v Ázii veľkým hitom. V roku 2000 debutovala v horore Model from Hell a v tom roku si zahrala ako agentka FBI Jane Quigleyová v akčnom thrilleri Gen-Y Cops. Jej  herecký výkon v Gen-Y Cops zapôsobilo na Jackieho Chana natoľko, že ju obsadil do svojich filmov Manhattan Midnight a Križovatka smrti 2. 

V roku 2006 Q urobila svoj hollywoodsky prielom ako herecká hviezda vo filme Mission: Impossible III po boku Toma Cruisa. O rok neskôr, po boku Brucea Willisa, Timotyho Olyphanta a Justina Longa, si zahrala v akčnom filme Smrtonosná pasca 4.0. 

V roku 2010 sa stala hlavnou postavou v televíznom seriáli Nikita, ktorý vychádza z rovnomenného francúzskeho filmu z roku 1990. Za svoj herecký výkon, získala väčšinou pozitívne recenzie. Jej postava bola zaradená do zoznamov TV Guide „Najsexi bojovníci za zločin“ a „Najtvrdšie dámy TV“. Po skončení natáčania, v roku 2013 si zahrala v televíznom seriály Stalker, po boku Dylana McDermotta a Victora Rasuka, ktorý sa natáčal v rokoch 2014 a 2015. 

V októbri 2013 začala natáčať film Bankrot, kde hrala po boku AnnySophie Robb, Dianny Agron, Johna Leguizama, Mary McCormack a Minnie Driver. Film mal premiéru v januári 2017. V rokoch 2016 až 2019 hrala v televíznom seriály Designated Survivor. Po boku Michaela Keatona a Samuela L. Jacksona, hrala vo filme Pomsta, z roku 2021.

Súkromný život 
Mala vzťah s jej hereckým kolegom Dylanom McDermottom na začiatku roka 2014 a v január 2015 oznámili zásnuby. Svoj vzťah ukončili vo februári 2019. 

Utrpela dočasnú stratu sluchu na pravom uchu po tom, čo sa jej bubienok poškodil pri výbušnom kúsku v roku 2010. Vlastní dom v Pound Ridge, v štáte New York.

Rovnako, je silnou aktivistkou za práva zvierat. Zúčastnila sa na kampaniach organizácie PETA Asia propagujúcich vegetariánstvo. Dlhé roky bola vegetariánkou a povedala, že vzdať sa mäsa bolo jedným z najvďačnejších rozhodnutí, aké kedy urobila. V roku 2008 bola vyhlásená za osobnosť roka organizácie PETA v Ázii a Tichomorí a organizácia PETA ju zaradila medzi najlepšie oblečené celebrity roku 2008. V súčasnosti je veľvyslankyňou Animals Asia Foundation.

Iné projekty

Externé odkazy

Zdroj 

Hongkonské filmové herečky
Filmové herečky USA
Televízne herečky USA
Osobnosti USA poľského pôvodu
Aktivisti USA
Aktivisti za práva zvierat
Modelky USA
Osobnosti USA írskeho pôvodu
Osobnosti USA vietnamského pôvodu
Osobnosti z Honolulu